Zab

Zab (tyrkisk: Zap suyu, kurdisk: زێ, persisk: زاب; Zâb, syrisk: ܙܒܐ; Zawa) er navnet på to separate elver - Store Zab og Lille Zab - som renner gjennom Iran, Irak og Tyrkia. De er de to viktigste bielvene til Tigris. De to elvene som kalles Store Zab og Lille Zab, var basisen for oldtidens assyriske sivilisasjon. Navnet Zab kommer fra det persiske ordet zehâb (زهاب), som betyr "vann som flommer fra bakken".

Elvene benyttes til irrigasjon og vannkraft, med store demninger i begge elvene. I løpet av våren er det flom i begge elvene, og dette dobler vannmengden i Tigris. Restene av oldtidsbyen Assur finnes på vestbredden av Tigris, omtrent midt mellom der Zab-elvene møter Tigris.


Kategori:Elver i Iran
Kategori:Elver i Irak
Kategori:Elver i Tyrkia
Kategori:Tigris' vassdragsområde